Els espectacles públics i les activitats recreatives de caràcter extraordinari, segons l'article 42.1 de la Llei 11/2009, de 6 de juliol, de regulació administrativa dels espectacles públics i les activitats recreatives, en relació amb l'article 108 i l'apartat V.b) de l'Annex I del Reglament d'espectacles públics i activitats recreatives, aprovat pel Decret 112/2010, de 31 d'agost, són les que es duen a terme esporàdicament, en establiments oberts al públic, que tenen llicència, autorització o comunicació prèvia, per a una activitat diferent de la que es pretén realitzar.
També ho són els que es duen a terme en espais oberts al públic i altres locals que, tot i no tenir la condició d'establiment obert al públic amb llicència o autorització, compleixen les condicions exigibles per a dur-hi a terme els espectacles públics o les activitats recreatives extraordinàries esmentades.
D'acord amb el que disposa l'article 42, apartats 2 i 3, de la Llei 11/2009 esmentada i l'article 109 del seu Reglament, els espectacles públics i les activitats recreatives de caràcter extraordinari estan sotmesos a autorització de la Generalitat, llevat que es duguin a terme en municipis de més de 50.000 habitants o amb motiu de festes i revetlles populars, o en espais oberts, de caràcter públic o privat, supòsits en els quals estan sotmesos a llicència municipal.
Finalment, cal tenir present que, d'acord amb el que estableix l'art. 29.7 de l'esmentada Llei 11/2009, no caldrà tramitar llicència (llevat que les ordenances o reglaments municipals estableixin el contrari), però sí complir les condicions que assenyala la normativa, en els casos següents:
L'art.42.4 de la Llei 11/2009, de regulació administrativa dels espectacles públics i les activitats recreatives, disposa que els reglaments de la Generalitat i les ordenances municipals han de regular el procediment, els requisits i les condicions generals que s'exigeixen per atorgar aquestes autoritzacions.
L'art. 111 del Reglament d'espectacles públics i activitats recreatives, article supletori a falta d'ordenança municipal, estableix que les activitats extraordinàries, tant si les autoritza la Generalitat com si atorga la llicència l'Ajuntament, inclosos els organitzats pels ajuntaments o sota la seva responsabilitat directa, han de complir els requisits següents:
b) Presentar una anàlisi de la mobilitat provocada per l'espectacle públic o activitat recreativa, amb previsió de mesures especials per afrontar les necessitats detectades, si s'escau.
c) Disposar de personal de vigilància i de personal de control d'accés.
f) Disposar de serveis automàtics de control d'aforament, quan s'escaigui.
g) Presentar una valoració de l'impacte acústic i, si escau, adoptar les mesures necessàries per prevenir-lo i minimitzar-lo.
Si es realitzen en un establiment tancat, aquest ha de complir els requisits constructius i de prevenció d'incendis exigits als establiments oberts al públic destinats al mateix tipus d'espectacle o activitat que es vulgui realitzar.
Tal com disposa l'article 112 del Reglament esmentat, el qual també té caràcter supletori a falta d'ordenança municipal, cal significar que quan es tracti d'espais oberts, únicament es podran organitzar espectacles públics o activitats recreatives de caràcter extraordinari si, a més de complir els requeriments de les disposicions que els afectin (article 111 del Reglament, entre d'altres), se celebren amb motiu d'una de les circumstàncies següents:
a) Amb motiu de festes i revetlles populars, que comptin amb una àmplia participació de la població directament afectada.
b) En dates o vigílies festives, dins horaris en què el seu impacte sigui admissible pels usos socials majoritaris.
c) En indrets situats a la distància necessària dels nuclis habitats, de manera que no causin molèsties perceptibles a la gent que hi viu.
D'altra banda, les persones organitzadores hauran de tenir la conformitat de la persona titular de l'espai obert o de l'autoritat administrativa o de la persona responsable de la seva protecció i gestió.
Cal posar de manifest que les persones organitzadores poden tancar l'espai obert destinat a la realització de l'activitat extraordinària si ho autoritza la persona titular.
Les tanques han de ser homologades i no poden acabar en angles de tall o superfícies agressives que puguin causar dany a les persones.
La persona organitzadora haurà d'instal·lar els serveis sanitaris i higiènics i d'assistència sanitària que corresponguin i serà la responsable d'habilitar l'espai que calgui per a l'aparcament de vehicles i, si s'escau, per a l'acampada de les persones assistents i, subsidiàriament, dels danys i perjudicis que puguin ocasionar.
D'acord amb l'article 113 del Reglament esmentat, per sol·licitar una llicència o autorització de caràcter extraordinari s'ha de redactar una memòria, amb el contingut mínim següent:
e) Indicació de les mesures adoptades, incloses la contractació del personal de seguretat privada i de control d'accés, i de les que convindria adoptar per part dels serveis municipals afectats, per tal de prevenir riscos per a la salut i la seguretat i per prevenir inconvenients o molèsties per a terceres persones interessades, especialment en matèria de sorolls i de trànsit.
f) Declaració responsable de disposar de la pòlissa d'assegurances que dona cobertura a la responsabilitat civil que pugui derivar-se de l'organització i realització de l'espectacle o de l'activitat recreativa.
La memòria ha de ser redactada:
Quant al nombre d'espectacles o activitats recreatives de caràcter extraordinari que es poden realitzar cal assenyalar que, d'acord amb l'Annex I, apartat V, del Reglament d'espectacles públics i activitats recreatives es poden realitzar, anualment, un nombre màxim de 12 espectacles o activitats recreatives.
Respecte d'aquest nombre màxim, la referència als 12 espectacles o activitats recreatives que fa la disposició reglamentària, cal fer-la al tipus d'espectacles o d'activitats recreatives, d'acord amb la classificació prevista a l'apartat II relativa al espectacles públics i a l'apartat III referent a les activitats recreatives de l'Annex I del Reglament d'espectacles públics i activitats recreatives.
És a dir, en un establiment obert al públic que tingui una llicència, autorització, o comunicació prèvia, diferent de l'activitat recreativa o de l'espectacle públic de caràcter extraordinari que pretén realitzar, així com en un espai obert al públic o altres establiments que no tinguin la consideració de locals de concurrència pública, i que vulguin realitzar espectacles públics o activitats recreatives de caràcter extraordinari, es poden autoritzar un màxim de 12 espectacles públics o d'activitats recreatives extraordinàries a l'any, d'acord amb la classificació esmentada en el paràgraf anterior, sempre que es compleixin els requisits exigibles per la llei i el reglament reiteradament esmentats.